«Ислъэмейр» лIэщIыгъуэ плIанэ ирокъу
Лъэпкъ къафэмрэ макъамэмкIэ «Ислъэмей» Адыгейм и къэрал ансамблым накъыгъэм и 12-м сыхьэт 18-рэ дакъикъэ 30-м Музыкэ театрым нэгузыужь концерт щет.
Адыгэхэр зэуIуу щыпсэу щIыналъэхэм концерт зэкIэлъыкIуэ щызыт гупым я уэрэд къыхэщыпыкIахэмкIэ фIыуэ зылъагъу псори ягъэгуфIэнущ. Ансамблыр къызэрызэрагъэпэщрэ илъэс 25-рэ щрикъум ирихьэлIэу. 1991 гъэм къызэрагъэпэща ансамблыр Адыгэ Республикэм и хъугъуэфIыгъуэ нэхъыщхъэщ, лъэпкъыбэ къэралым и макъамэ щэнхабзэм абы пэхъун хэткъым.
Гупым и къызэгъэпэщакIуэри и художественнэ унафэщIри Урысейм, Адыгэ, Къэбэрдей-Балъкъэр, Къэрэшей-Шэрджэс республикэхэм я цIыхубэ артист, Урысей Федерацэмрэ Адыгеймрэ я къэрал саугъэтхэм и лауреат, композитор Нехай Аслъэнджэрийщ.
«Ислъэмей» ансамблым лъэпкъ щэнхабзэр хъумэным гулъытэ лъагэ хуещI, цIыхубэ уэрэдхэм увыпIэ щхьэхуэ ирегъэубыд. Лъэпкъым и тхыдэр екIуу утыку ирехьэ, адыгэм и цIэр дунейм фIыкIэ, дахэкIэ къыщрегъэцIыху.
Билет къэзыщэхуну хуейхэр 77-42-08 телефонымкIэ фыпсалъэ хъунущ.
